joelniklaus/EU_Wikipedias huggingface dataset:
Πρωτάθλημα Ελλάδας ποδοσφαίρου σάλας ανδρών

Το ελληνικό πρωτάθλημα ποδοσφαίρου σάλας ανδρών ξεκίνησε ανεπίσημα το 1996 και επίσημα το 1998. Το Κερατσίνι κέρδισε τον παρθενικό τίτλο. Πολυνίκης της διοργάνωσης είναι ο Σ.Φ.Α. Αθήνα '90 με 15 κατακτήσεις.

Πρωταθλητές - Α΄ Κατηγορία Ανδρών

Ανεπίσημα πρωταθλήματα

Επίσημα πρωταθλήματα 

1 Δεν έγιναν πλέι οφ, ο Δούκας αναδείχθηκε πρωταθλητής μετά από δύο γύρους με εντός-εκτός έδρας αγώνες.
2 Το πρωτάθλημα διεκόπη πριν την διεξαγωγή των πλέι οφ και δεν αναδείχθηκε πρωταθλητής. Οι Αθήνα '90 και Δούκας τερμάτισαν στις δύο πρώτες θέσεις της κανονικής περιόδου.
3 Το πρωτάθλημα διεκόπη πριν την διεξαγωγή των πλέι οφ και δεν αναδείχθηκε πρωταθλητής. Οι Αθήνα '90 και Πλάτωνας τερμάτισαν στις δύο πρώτες θέσεις της κανονικής περιόδου.
4 Μετά το τέλος της κανονικής περιόδου οι τέσσερεις πρώτες ομάδες αγωνίστηκαν σε έναν όμιλο με εντός-εκτός έδρας αγώνες, ενώ δεν έγινε τελικός.
5 Μετά το τέλος της κανονικής περιόδου οι έξι πρώτες ομάδες αγωνίστηκαν σε έναν όμιλο με εντός-εκτός έδρας αγώνες, ενώ δεν έγινε τελικός.
6 Μετά το τέλος της κανονικής περιόδου δεν διεξήχθησαν τα πλέι οφ λόγω της πανδημίας του Κωρονοϊού (Covid-19). Πρωταθλήτρια αναδείχθηκε η ΑΕΚ καθώς τερμάτισε πρώτη στην κανονική περίοδο με 4 πόντους διαφορά από τον δεύτερο.

Σύνολο τίτλων

Νταμπλ

Α' Εθνική 
Η ενιαία Α' Εθνική κατηγορία διεξήχθη για πρώτη φορά την περίοδο 2000-01, και ως σήμερα έχουν διεξαχθεί εικοσιδύο διοργανώσεις. Μόλις δύο σωματεία έχουν συμμετάσχει σε όλες, η Αθήνα 90 και ο Α.Σ.Ε. Δούκα. Συνολικά 40 σωματεία έχουν αγωνιστεί στην Α' Εθνική εώς την περίοδο 2022-2023.

 23 συμμετοχές: Σ.Φ.Α. Αθήνα '90 (οι 5 ως ΠΑΟ/Αθήνα 90) Α.Σ.Ε. Δούκα.
 20 συμμετοχές: Μινώταυρος Α.Ο. Ταύρου
 18 συμμετοχές: Γ.Σ. Σαλαμίνας
 17 συμμετοχές: Α.Σ. Ολυμπιάδα Αγίας Παρασκευής
 16 συμμετοχές: ΠΟ.Α.Σ.Π. Ηνίοχος
 15 συμμετοχές: Α.Ο. Νέο Ικόνιο
 13 συμμετοχές: ΑΕΚ
 10 συμμετοχές: Ερμής Ζωγράφου.
 8 συμμετοχές: Α.Ο. Νέος Αίας Παλλήνης  Α.Σ. Υπερίων Γλυκών Νερών.
 7 συμμετοχές: Εκπαιδευτήρια "ο Πλάτων" Α.Ο. Κόσμος Βορείων Προαστίων.
 6 συμμετοχές: Γ.Σ. Ηλιούπολης Ο.Φ. Γέρακα.
 5 συμμετοχές: Εθνικός Αστέρας Γ.Α.Ο. Ο.Φ. Ερμής Κορυδαλλού Ρέθυμνο  Κόμπρα
 4 συμμετοχές: Δίας Ηλιούπολης Α.Π.Ο. Κερατσίνι  Α.Ο. Γυπαετοί Περιστερίου  Καλλιθέα
 3 συμμετοχές: ΠΑΣ Πρωτέας  Α.Ο.Φ.Π.Μ. Ταραχή  Athens Elite Club  Φάληρο
 2 συμμετοχές: Άρης Βύρωνα  Ερμής Ραφήνας Πρωταθλητής Καλλιθέας  Πήγασσος Αγίας Παρασκευής
 1 συμμετοχή: Α.Ο. Προοδευτική Νεολαία Αγία Παρασκευή Βόλου Αίας Παλλήνης Α.Σ. Τριποτάμου Βέροιας Πανελευσινιακή  Αιακός Σαλαμίνας  Αναγέννηση Θρακομακεδόνων  Λάρισα

Πρώτοι σκόρερ

Ομάδες με τους περισσότερους πρώτους σκορερ 

 Με πλάγια γραφή αναφέρονται οι ισοβαθμίες 2 παιχτών στα γκολ.
 Με αστερίσκο, όταν ένας παίχτης που το πέτυχε είχε συμμετάσχει σε παραπάνω από μια ομάδες.

Παραπομπές

Εξωτερικοί σύνδεσμοι 

Πανελλήνια Ένωση Ποδοσφαιρικών Σωματείων Σάλας
Εθνική Ελλάδος ποδοσφαίρου σάλας
Χρυσή Βίβλος πρωταθλητών και κυπελλούχων
Πρώτοι σκόρερ
Πρωταθλητές 1996 έως 1999 
Ιστότοπος της ΕΠΟ.
Futsal Hellas - Ενημέρωση για το ποδόσφαιρο σάλας
Futsal365.gr - Eνημερωτική πύλη για το ελληνικό ποδόσφαιρο Σάλας
Ιστοσελίδα Διαιτητών Ποδόσφαιρου Σάλας

Πρωταθλητές Ελλάδος
Αφροασιατικές γλώσσες

Οι Αφροασιατικές γλώσσες αποτελούν μια γλωσσική οικογένεια με περίπου 375 γλώσσες και περισσότερους από 300 εκατομμύρια ομιλητές στη Βόρεια Αφρική, την Ανατολική Αφρική, τη Σαχάρα και τη Νοτιοανατολική Ασία (αριθμός που περιλαμβάνει περίπου 200 εκατομμύρια ομιλητές της Αραβικής). Αναφέρονται επίσης με την ονομασία χαμιτοσημιτικές γλώσσες.

Η οικογένεια περιλαμβάνει τις ακόλουθες υποοικογένειες:
Ιωάννης Γιαννόπουλος

Ο Ιωάννης Γιαννόπουλος (1895 - 16 Σεπτεμβρίου 1972) ήταν Έλληνας δικηγόρος και πολιτικός, που διετέλεσε 11 φορές βουλευτής Ηλείας.

Γεννήθηκε στον Πύργο και σπούδασε νομικά στην Αθήνα. Συμπλήρωσε τις σπουδές του στα πανεπιστήμια της Λειψίας, της Χαϊδελβέργης, του Φράιμπουργκ και του Μονάχου. Είχε χρηματίσει πρόεδρος του δικηγορικού συλλόγου ενώ ο αδερφός του, ο Βασίλης Γιαννόπουλος, ήταν πρόεδρος του εμπορικού επιμελητηρίου. Το 1925 πραγματοποιήθηκε απόπειρα δολοφονίας εναντίον του από τον δημοσιογράφο Αγγελόπουλο. 

Το 1926 εξελέγη για πρώτη φορά βουλευτής Ηλείας με το κόμμα των Ελευθεροφρόνων. Επίσης επανεξελέγη βουλευτής το 1932, το 1935, το 1936 με το κόμμα των Εθνικοφρόνων, το 1946 με την Ενωμένη παράταξη Εθνικοφρόνων και με το κόμμα Εθνικών Φιλελευθέρων, το 1950 με το κόμμα του  Γεωργίου Παπανδρέου, το 1956 και το 1958 με το κόμμα των Φιλελευθέρων, το 1961, το 1963 και το 1964 με την Ένωση Κέντρου. Το 1951 διορίστηκε υπουργός Μεταφορών και Δικαιοσύνης, το 1963 και το 1965 υπουργός άνευ χαρτοφυλακίου, ενώ είχε χρηματίσει υφυπουργός οικονομικών τη χρονιά 1950. Εξέδωσε την μελέτη Αστική οικονομία και σοσιαλισμός (1939) και μετέφρασε το έργο του Καρόλου Ντήλ περί σοσιαλισμού, κομμουνισμού και αναρχισμού (1923).

Απεβίωσε το Σεπτέμβριο του 1972 και κηδεύτηκε στον Πύργο. Με τη διαθήκη του δώρισε το πατρικό του σπίτι στο νοσοκομείο Πύργου.

Πηγές 

Έλληνες ευεργέτες
Έλληνες δικηγόροι
Έλληνες υπουργοί Δικαιοσύνης
Έλληνες υπουργοί Μεταφορών και Επικοινωνιών
Έλληνες υπουργοί Άνευ Χαρτοφυλακίου
Έλληνες υφυπουργοί Οικονομικών
Βουλευτές εκλεγμένοι με το Κόμμα των Ελευθεροφρόνων
Βουλευτές εκλεγμένοι με το Κόμμα των Εθνικοφρόνων
Βουλευτές εκλεγμένοι με την Ένωση Κέντρου
Βουλευτές εκλεγμένοι με την Ενωμένη Παράταξη Ελευθεροφρόνων
Βουλευτές εκλεγμένοι με το Κόμμα των Εθνικών Φιλελευθέρων
Βουλευτές εκλεγμένοι με το Κόμμα Γεωργίου Παπανδρέου
Βουλευτές Ηλείας
Μαουμούν Αμπντούλ Γκαγιούμ

Ο Μαουμούν Αμπντούλ Γκαγιούμ είναι πολιτικός από τις Μαλδίβες, πρόεδρος της χώρας από το 1978 έως το 2008 και ένας από τους μακροβιότερους στην εξουσία ηγέτες στον κόσμο. Κατέχει το ρεκόρ του κυβερνητικού νεποτισμού, με συνολικά 11 μέλη της οικογενείας του σε υπουργικές θέσεις. Έχει 4 παιδιά και 3 εγγόνια.

Βιογραφία 
Γεννήθηκε στις 29 Δεκεμβρίου του 1937. Εξελέγη Πρόεδρος στις 11 Νοεμβρίου του 1978. Τον Οκτώβριο του 2003 επανεξελέγη για 6η συνεχή επταετή θητεία, με ποσοστό  90,28% των ψήφων. Ήταν ο μοναδικός υποψήφιος, επιλεγμένος από την Εθνοσυνέλευση (ή Majlis). Οι εκλογές διεξάγονται με τη μορφή δημοψηφίσματος. Ο Γκαγιούμ έχει γίνει δέκτης έντονων επικρίσεων για την αυταρχική του διακυβέρνηση.Σύμφωνα με τη Διεθνή Αμνηστία, οι πολιτικοί κρατούμενοι συχνά εξορίζονται σε απομακρυσμένες ατόλες.

Επί μακρόν, ο Γκαγιούμ ήταν επίσης Υπουργός Αμύνης και Οικονομικών, μέχρι την πρώτη Σεπτεμβρίου του 2004, οπότε και παρέδωσε τα αξιώματα αυτά, υποκύπτοντας στη διεθνή κριτική.

Στις 8 Ιανουαρίου του 2008 ο Γκαγιούμ διέφυγε από εναντίον του δολοφονική απόπειρα .

Προεδρικές εκλογές 2008 
Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Γκαγιούμ, ο οποίος διεκδικούσε ξανά το αξίωμα του προέδρου.. Ένας από τους 5 ακόμα υποψηφίους , ο πρώην πολιτικός κρατούμενος, Μοχάμεντ Νασίντ από το Δημοκρατικό Κόμμα των Μαλδίβων, ήρθε δεύτερος στον πρώτο γύρο των εκλογών και αναμετρήθηκε με τον Γκαγιούμ σε δεύτερο γύρο, σύμφωνα με τα αποτελέσματα (40% έλαβε ο Γκαγιούμ και 26 ο Νασίντ).
Ο δεύτερος γύρος των εκλογών πραγματοποιήθηκε στις 28 Οκτωβρίου και είχε ως αποτέλεσμα τη νίκη του Μοχάμεντ Νασίντ. Ο Γκαγιούμ απέτυχε να επανεκλεγεί για έβδομη φορά και έτσι η επί 30 συνεχή έτη διακυβέρνησή του έλαβε τέλος.

Αναφορές
 A Man for All Islands, του Royston Ellis - ISBN 981-204-852-9

Παραπομπές 

Γκαγιουμ
Πολυτεχνείο

Ο όρος Πολυτεχνείο προσδιορίζει το ανώτατο εκπαιδευτικό ίδρυμα του πανεπιστημιακού τομέα, όπου το γνωστικό αντικείμενο κάθε μονοτμηματικής σχολής του σχετίζεται με την επιστήμη μηχανικού. Ο όρος Πολυτεχνική Σχολή προσδιορίζει την σχολή ενός Πανεπιστημίου, όπου το γνωστικό αντικείμενο κάθε τμήματός της εμπίπτει στην επιστήμη μηχανικού. Υπάρχουν ωστόσο πανεπιστήμια που διαθέτουν τέτοια τμήματα χωρίς να τα εντάσσουν σε πολυτεχνική σχολή.

Από την άλλη, σε ορισμένες πολυτεχνικές σχολές είναι ενταγμένα και κάποια τμήματα που δεν εμπίπτουν τυπικά στα συνηθισμένα πεδία της επιστήμης μηχανικών, αλλά είναι προσανατολισμένα στην εφαρμοσμένη επιστήμη και τεχνολογία. Π.χ. τμήματα πληροφορικής με τίτλο «Μηχανικών Πληροφορικής» ή «Μηχανικών Ηλεκτρονικών Υπολογιστών και Πληροφορικής» (στη δεύτερη περίπτωση το τμήμα εστιάζει στην τομή της πληροφορικής και της επιστήμης υπολογιστών), τμήματα επιστήμης υλικών με τίτλο «Μηχανικών Επιστήμης Υλικών» κλπ.

Στην Ελλάδα, οι σχολές των Πολυτεχνείων και τα τμήματα των Πολυτεχνικών Σχολών των Πανεπιστημίων παρέχουν προγράμματα σπουδών ενιαίας και αδιάσπαστης πενταετούς διάρκειας φοίτησης. Σε άλλες χώρες υπάρχουν ομοειδή τμήματα με προγράμματα σπουδών διάρκειας τριών ή τεσσάρων ετών φοίτησης.

Κατάλογος πολυτεχνείων στην Ελλάδα 
Στην Ελλάδα υπάρχουν δύο Πολυτεχνεία (το Εθνικό Μετσόβιο Πολυτεχνείο και το Πολυτεχνείο Κρήτης) και οι πολυτεχνικές σχολές των παρακάτω πανεπιστημίων:

 Αριστοτέλειο Πανεπιστήμιο Θεσσαλονίκης
 Δημοκρίτειο Πανεπιστήμιο Θράκης
 Πανεπιστήμιο Δυτικής Μακεδονίας
 Πανεπιστήμιο Θεσσαλίας
 Πανεπιστήμιο Ιωαννίνων
 Πανεπιστήμιο Πατρών
Πανεπιστήμιο Αιγαίου
 Πανεπιστήμιο Δυτικής Αττικής

Ανώτατα εκπαιδευτικά ιδρύματα
Αιτωλία

Η Αιτωλία στην Αρχαιότητα ήταν περιοχή στο δυτικό τμήμα της Στερεάς Ελλάδας, που καταλάμβανε το κεντρικό και το ανατολικό κομμάτι του σημερινού νομού Αιτωλοακαρνανίας, το νότιο τμήμα του σημερινού νομού Ευρυτανίας και το δυτικό του νομού Φωκίδας.

Γεωγραφία 
Η Αιτωλία ορίζεται γενικά σαν η περιοχή της δυτικής Στερεάς που βρίσκεται στα ανατολικά του ποταμού Αχελώου - η περιοχή στα δυτικά ονομάζεται Ακαρνανία. Στα βόρεια συνορεύει με την Ήπειρο και τη Θεσσαλία και κατά την αρχαιότητα περιελάμβανε και μεγάλο κομμάτι της περιοχής στην οποία βρίσκεται η σημερινή Ευρυτανία. Η Αιτωλία είναι ορεινή στο βορρά ενώ στα νότια υπάρχει ο κάμπος του Αχελώου, το Μέγα Αιτωλικό Πεδίο της αρχαιότητας. Μεγαλύτερο αστικό κέντρο της περιοχής είναι το Αγρίνιο.

Ιστορία 

Η Αιτωλία είναι περιοχή με μακρά ιστορία. Κατοικήθηκε αρχικά από Κουρήτες και Λέλεγες και σύμφωνα με τη μυθολογία ο Αιτωλός ήταν ο γενάρχης της φυλής που τελικά κυριάρχησε στον τόπο. Γιοί του Αιτωλού ήταν ο Πλευρώνα και ο Καλυδώνας που έδωσαν τα ονόματά τους στις δύο σημαντικότερες πόλεις της Αιτωλίας κατά τα πρώτα χρόνια της αρχαιότητας. Στα βόρεια της Αιτωλίας και κοντά στην περιοχή της σημερινής Ευρυτανίας βρίσκονταν και το φύλο των Αγραίων που είχαν σαν κυριότερο κέντρο τους το Αγρίνιο. Οι Αγραίοι ήταν υποτελείς των Αιτωλών όπως και τα υπόλοιπα συγγενικά τους φύλα, των Ευρυτάνων, των Απεραντίων και των Αποδοτών. 
Με τον καιρό οι Αιτωλοί αναδείχτηκαν σε σημαντική στρατιωτική και πολιτική δύναμη στην Αρχαία Ελλάδα και δημιούργησαν το Κοινό των Αιτωλών ή Αιτωλική Συμπολιτεία με κέντρο το Θέρμο.

Σημαντικοί Αιτωλοί
Μελέαγρος
Αλέξανδρος, ποιητής του 3ου αιώνα π.Χ.
Θεόδοτος, στρατηγός του Αντίοχου Γ'
Νικόλαος, στρατηγός της Αιτωλικής Συμπολιτείας
Άγιος Κοσμάς ο Αιτωλός
Ευγένιος Γιαννούλης

Παραπομπές

Στερεά Ελλάδα
Ιστορικές περιοχές της Ελλάδας
Νομός Αιτωλοακαρνανίας
Θάνατοι το 1913



Ιανουάριος

Φεβρουάριος

10 Φεβρουαρίου - Κωνσταντίνος Τσικλητήρας, Ελληνας αθλητής (24)

Μάρτιος

Απρίλιος

Μάιος

Ιούνιος

Ιούλιος

Αύγουστος

Σεπτέμβριος

Οκτώβριος

Νοέμβριος

Δεκέμβριος
5 Δεκεμβρίου - Άνθιμος Ζ΄, Πατριάρχης Κωνσταντινουπόλεως

1913
Πανελλήνιο πρωτάθλημα ποδοσφαίρου ανδρών 1948-1949

Στο Πανελλήνιο πρωτάθλημα 1948-49 μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. Πρωταθλητής αναδείχθηκε ο Παναθηναϊκός, λόγω καλύτερου συντελεστή τερμάτων από τον Ολυμπιακό.

Πρωταθλητής 

Παναθηναϊκός 
Προπονητής:  Γιόχαν Στρναντ.
Ποδοσφαιριστές:
Βασικοί: Μαθιός Βιτάλης (τερμ.), Ηλίας Σταφυλίδης, Μιχάλης Κυριαζόπουλος, Αλέκος Χιονίδης, Χρήστος Νικολαΐδης, Γαβρήλος Γαζής, Στέφανος Διαλετής, Νίκος Σίμος, Γιάννης Πετσανάς, Γιάννης Παπαντωνίου, Μπάμπης Φυλακτός, Βαγγέλης Νικολόπουλος.
Αναπληρωματικοί: Ορέστης Παυλίδης (τερμ.), Αντώνης Παπαντωνίου, Λεκατσάς, Τάσος Κρητικός, Σπύρος Μπόγδανος, Τσουκαλάς, Κώστας Τσίτουρας, Μίμης Πανωλιάσκος, Θανάσης Μπαλάσκας, Αριστείδης Σαλεμής, Οδυσσέας Τσούτσος, Θ. Γιαννακόπουλος.
Πρώτος σκόρερ: Γιάννης Πετσανάς: 2 γκολ.

Προκριματική φάση

Πρωτάθλημα ΕΠΣ Αθηνών

Πρωτάθλημα ΕΠΣ Πειραιώς

Πρωτάθλημα ΕΠΣ Μακεδονίας

*Ο Άρης προκρίνεται λόγω καλύτερης διαφοράς τερμάτων.

Τελική φάση

Πρώτοι σκόρερ

Παραπομπές

Πηγές
Ανδρέα Μπόμη, "Γκολ 2000. Ένας αιώνας ποδόσφαιρο", σελ. 244-246.

Εξωτερικοί σύνδεσμοι
Στατιστική ποδοσφαίρου.

Εγχώρια ποδοσφαιρικά πρωταθλήματα 1948-1949
Πανελλήνιο πρωτάθλημα ποδοσφαίρου
Θησείο

Το Θησείο είναι μια περιορισμένη μικρή συνοικία–περιοχή της Αθήνας που βρίσκεται βορειοδυτικά της Ακρόπολης, μεταξύ της συνοικίας του Αστεροσκοπείου (νότια), των Πετραλώνων (νοτιοδυτικά), του Κεραμεικού (δυτικά), του Ψυρρή (βόρεια), ενώ ανατολικά το Θησείο συνορεύει με το Μοναστηράκι και την Αρχαία Αγορά της Αθήνας. Έχει χαρακτηριστεί παραδοσιακός οικισμός. Στον ίδιο χώρο βρίσκεται κι ένα υπόλοιπο τμήμα της άλλοτε μικρής συνοικίας της Στοάς Αττάλου. Πήρε το όνομά του από τον παρακείμενο Ναό του Ηφαίστου, που ονομάζονταν παλαιότερα Θησείο, λανθασμένα, από τις ανάγλυφες παραστάσεις των άθλων του Θησέα που φέρονται στις μετώπες του.

Αρχαιότητα και ιστορία
Αναφορές για την περιοχή υπάρχουν από την αρχαιότητα καθώς ανήκε πάντα στο κέντρο της αρχαίας πόλης των Αθηνών. Την 1η Δεκεμβρίου 1834 έγινε στην περιοχή του Κεραμεικού (στη συμβολή των οδών Ερμού και Πειραιώς) η επίσημη υποδοχή–άφιξη του βασιλέως Όθωνα στην Αθήνα, με πομπή που κατέληξε στον ναό του Αγίου Γεωργίου (πρόκειται για τον Ναό του Ηφαίστου που είχε μετατραπεί σε χριστιανικό ναό) προκειμένου να παραστεί ο νέος βασιλεύς στη γενόμενη δοξολογία επί τη αφίξει του. Μετά τη Μικρασιατική Καταστροφή δημιουργήθηκε προσφυγική συνοικία με παραπήγματα στη περιοχή της εκκλησίας του Αγίου Φιλίππου εκατέρωθεν της σιδηροδρομικής γραμμής. Η μικρή αυτή συνοικία γκρεμίστηκε κατά τη διάρκεια των ανασκαφών της Αρχαίας Αγοράς.

Μουσεία και ιστορικά μνημεία 
Στην περιοχή του Θησείου υπάρχουν δύο εβραϊκές συναγωγές της Αθήνας, η Συναγωγή Αρχαίας Αγοράς Αθήνας, το νέο παράρτημα του Μουσείου Μπενάκη έργων ασιατικής-αραβικής-ισλαμικής τέχνης το οποίο στεγάζεται στο διατηρητέο κτίριο έπαυλη Ευταξία, το Μουσείο Μακρονήσου, το Μουσείο Ηρακλειδών, το Ωδείο Athenaeum (μουσικός πολυχώρος) αφιερωμένος στη Μαρία Κάλλας, καθώς και οι ιστορικοί ναοί των Αγίων Ασωμάτων, του Αγίου Αθανασίου Κουρκούρη και της Αγίας Μαρίνας στην ομώνυμη πλατεία.

Σήμερα η περιοχή του Θησείου αποτελεί γνωστό νυχτερινό στέκι κατάμεστο με καφενεία, καφετέριες και μπάρ, ιδιαίτερα κατά τη διάρκεια του καλοκαιριού. Την περιοχή, καθώς και τους πέριξ ιστορικούς-αρχαιολογικούς χώρους και μουσεία, εξυπηρετεί ο ομώνυμος σταθμός του μετρό,ο οποίος κατασκευάστηκε το 1869.

Ο μετεωρολογικός σταθμός στο Θησείο
Το Εθνικό Αστεροσκοπείο Αθηνών διαχειρίζεται τον αρχαιότερο μετεωρολογικό σταθμό της Ελλάδας και έναν από τους αρχαιότερους στη Νότια Ευρώπη. Ο σταθμός είναι τοποθετημένος στο κέντρο της Αθήνας, στο Θησείο (Λόφος Νυμφών). Ο Α' τάξης μετεωρολογικός σταθμός βρίσκεται στο ίδιο ακριβώς σημείο από τις 11 Σεπτεμβρίου 1890, ενώ άρχισε τη λειτουργία του το 1858 σε διαφορετική τοποθεσία στο Θησείο.

Προσωπικότητες της περιοχής 
 Βασίλης Αυλωνίτης, ηθοποιός 
Αργύρης Πανταζάρας, ηθοποιός

Παραπομπές

Πηγές
 Αθήνα, Πολιτιστική Πρωτεύουσα της Ευρώπης, 5000 χρόνια ιστορία, 143 σελίδες, 1992. Δήμος Αθηναίων-Πνευματικό Κέντρο, Ακαδημίας 50, Αθήνα
 Μνήμες από την Αθήνα του Χθες. Επιμέλεια Άρτεμις Σκουμπουρδή, 127 σελίδες. Δήμος Αθηναίων, Πολιτισμικός Οργανισμός - Θησείο σελ. 110-117
 Μοναστηράκι - Πλάκα, Άρτεμις Σκουμπουρδή

Εξωτερικοί σύνδεσμοι

Συνοικίες και περιοχές Αθήνας
Ισλαμική τέχνη
Δανάη

Κατά την ελληνική μυθολογία, η Δανάη ήταν μοναχοκόρη του Ακρισίου, βασιλιά του Άργους, και της Ευρυδίκης, κόρης του Λακεδαίμονα. Ήταν μητέρα του ημίθεου ήρωα Περσέα.

Μύθος

Ο βασιλιάς Ακρίσιος είχε λάβει ένα χρησμό, σύμφωνα με τον οποίο θα τον σκότωνε ο εγγονός του. Γι' αυτό, αποφάσισε να κλειδώσει τη Δανάη μαζί με την τροφό της σε μια υπόγεια φυλακή της οποίας οι τοίχοι είχαν επενδυθεί με μεταλλικές πλάκες. Τη Δανάη, όμως, ερωτεύθηκε ο Δίας, που μεταμορφώθηκε σε χρυσή βροχή και έτσι εισχώρησε, από μία χαραμάδα, στη φυλακή της. Από την ένωση αυτή γεννήθηκε ο Περσέας.

Ο Ακρίσιος, όταν κάποτε άκουσε το κλάμα του παιδιού και έμαθε για τη γέννηση του εγγονού του, σκότωσε την τροφό και κλειδώνοντας τη Δανάη και τον μικρό Περσέα σε ένα μπαούλο, τους έριξε στη θάλασσα. Το μπαούλο ξεβράστηκε στη Σέριφο, όπου και το μάζεψε ο ψαράς Δίκτυς και το μετέφερε στον αδελφό του, το βασιλιά Πολυδέκτη, σώζοντας έτσι τη ζωή μητέρας και γιου. Κατά τον Φερεκύδη, ο Πολυδέκτης τους περιποιούνταν σα να ήταν συγγενείς του. Δίπλα στον Δίκτυ ο Περσέας ενηλικιώθηκε.

«Ea voluntate Iovis delata est in insulam Seriphum, quam piscator Dictys cum invenisset, effracta ea vidit mulierem cum infante, quos ad regem Polydectem perduxit, qui eam in coniugio habuit et Perseum educavit in templo Minervae».

Όμως ο Πολυδέκτης τελικά αγάπησε την Δανάη, χωρίς να λαμβάνει όμως ανταπόκριση. Θεωρώντας τον Περσέα, εμπόδιο τού ανέθεσε το φόνο της θνητής Γοργόνας, Μέδουσας, βέβαιος ότι θα σκοτωνόταν. Ο Περσέας όμως, λαμβάνοντας βοήθεια από τους θεούς, γύρισε θριαμβευτής, αποκεφαλίζοντας τη Μέδουσα και παίρνοντας το κεφάλι της μαζί του, σε ένα σάκο. Ωστόσο, βρήκε τη μητέρα του ικέτιδα σε ναό, μαζί με τον Δίκτυ, καταδιωκόμενους από τον Πολυδέκτη. Τότε, έστρεψε το κεφάλι της Μέδουσας προς τον Πολυδέκτη, μετατρέποντάς τον σε πέτρα. Κατέστησε τον Δίκτυ βασιλιά της Σερίφου και επανάφερε τη Δανάη στην πατρίδα τους, το Άργος.

Παρατηρήσεις 
Ο μύθος αυτός είναι ένας από τους πιο χαρακτηριστικούς της ελληνικής μυθολογίας, που παρόμοια επαναλαμβάνεται σε πολλές αρχαίες θρησκείες, όπως η περίπτωση της διάσωσης στη θάλασσα ή ποταμούς προσώπων της Παλαιάς Διαθήκης (Ιησούς του Ναυή κ.ά.), της αρχαίας Ρωμαϊκής θρησκείας (Ρώμου και Ρωμύλου), αλλά κ.ά. Η παρθενογένεση αναφέρεται σε πολλούς μύθους στην ελληνική μυθολογία, απαντάται επίσης στην αιγυπτιακή και την αρχαία ινδική μυθολογία.

Γενεαλογικό δενδρο

Απεικονίσεις

Δείτε επίσης
 Ο αστεροειδής 61 Δανάη (61 Danae), που ανακαλύφθηκε το 1860, πήρε το όνομά του από το μυθικό αυτό πρόσωπο.
 Δανάη, πίνακας του Γκούσταφ Κλιμτ.

Παραπομπές

Πηγές 
 "Νεότερον Εγκυκλοπαιδικόν Λεξικόν Ηλίου" τ. 5ος, σελ. 712.

Εξωτερικοί σύνδεσμοι 

Πρόσωπα της ελληνικής μυθολογίας
Θνητές γυναίκες του Δία
Πριγκίπισσες στην Ελληνική μυθολογία
Πειρίθους

Ο Πειρίθους (συχνά αναφέρεται και ως Περίθοος ή Πειρίθοος) ήταν βασιλιάς των Λαπιθών και σύζυγος της Δηιδάμειας]]. Ήταν γιος της Νεφέλης και του Ιξίονα ή του Δία. Ο καλύτερος φίλος του ήταν ο Θησέας.

Ο μύθος
Σύμφωνα με τον μύθο, ο Πειρίθους είχε ακούσει για το θάρρος του Θησέα και το σθένος του στη μάχη. Παρέσυρε το κοπάδι του Θησέα μακριά από το Μαραθώνα και ο Θησέας άρχισε να τον κυνηγάει. Οι δυο ήρωες συναντήθηκαν και εντυπωσιάστηκαν τόσο από τη δύναμη του καθενός, ώστε ορκίστηκαν δεσμούς φιλίας.

Πήραν μέρος στο κυνήγι του Καλυδώνιου Κάπρου. Αργότερα, ο Πειρίθους νυμφεύθηκε την Ιπποδάμεια. Οι Κένταυροι ήταν καλεσμένοι στη γιορτή, αλλά μέθυσαν και προσπάθησαν να απαγάγουν τις γυναίκες. Οι Λαπίθες κέρδισαν τη μάχη που ακολούθησε.

Αργότερα, ο Θησέας και ο Πειρίθους βάλανε σκοπό να παντρευτούν κόρες του Δία. Ο Θησέας διάλεξε την Ελένη και μαζί την απήγαγαν όταν εκείνη ήταν 13 ετών, αποφασίζοντας να την κρατήσουν μέχρι να φτάσει σε ηλικία γάμου. Ο Πειρίθους διάλεξε την Περσεφόνη. Άφησαν την Ελένη με την Αίθρα, τη μητέρα του Θησέα, και ταξίδεψαν στον Άδη, βασίλειο του Πλούτωνα και της Περσεφόνης. Ο Πλούτωνας προσποιήθηκε ότι καλοδέχτηκε τους δυο ήρωες, αλλά με το που κάθισαν στις θέσεις τους, ξεπήδησαν φίδια που τυλίχτηκαν γύρω από τα πόδια και τα χέρια τους και τους κρατούσαν δέσμιους.

Ο Ηρακλής κατάφερε να ελευθερώσει τον Θησέα, αλλά η γη άρχισε να τρέμει όταν προσπάθησε να ελευθερώσει τον Πειρίθου. Έτσι ο Πειρίθους έμεινε στον Άδη δέσμιος για πάντα.

Δείτε επίσης
 Ο αστεροειδής 26763 Πειρίθοος (26763 Peirithoos) της Τρωικής Ομάδας, που ανακαλύφθηκε το 1960, πήρε το όνομά του από τον ήρωα αυτό.

Θησέας
Μυθικοί βασιλείς των Λαπίθων
Metro (εφημερίδα)

Η Metro ήταν μια δωρεάν καθημερινή εφημερίδα στη Σουηδία. Πέρα από τις τοπικές εκδόσεις με ειδήσεις για την Στοκχόλμη, το Γκέτεμποργκ, και την Σκάνια υπήρχε μια εθνική έκδοση. Η εφημερίδα κυκλοφορούσε σε 67 σουηδικές πόλεις και ήταν η πρώτη ευρωπαϊκή δωρεάν εφημερίδα. Στις 8 Αυγούστου 2019 ανακοινώθηκε η παύση της κυκλοφορίας της.

Ιστορία και προφίλ 
Η Metro Stockholm ήταν η πρώτη έκδοση της εφημερίδας. Η εφημερίδα κυκλοφόρησε στις 13 Φεβρουαρίου 1995 και διανεμήθηκε στο μετρό της Στοκχόλμης. Ιδιοκτήτης και ιδρυτική εταιρεία της εφημερίδας ήταν η Modern Times Group (MTG), θυγατρική του σουηδικού ομίλου ετερογενών δραστηριοτήτων Κίνεβικ .  Η εφημερίδα όσο δημοσιευόταν κυκλοφορούσε σε μορφή ταμπλόιντ από την εταιρεία Metro International .  

Για πολύ καιρό, η Metro ήταν η μόνη δωρεάν εφημερίδα που κυκλοφορούσε στις διάφορες μητροπολιτικές περιοχές της Σουηδίας. Το 2002, ο όμιλος Bonnier λάνσαρε την Stockholm City στην περιοχή της Στοκχόλμης. Η εφημερίδα άνοιξε γραφείο και τοπική έκδοση στο Γκέτεμποργκ (η οποία έκλεισε στα τέλη του επόμενου χρόνου) και το Μάλμε τον Σεπτέμβριο του 2006 και ακολούθησε λίγες εβδομάδες αργότερα η εφημερίδα Punkt SE της εταιρείας Schibsted, διαθέσιμη στις τρεις παραπάνω πόλεις. Τον Μάιο του 2008 η Metro είχε καταλήξει σε συμφωνία με την Schibsted που σήμαινε ότι η Punkt SE θα έκλεινε και η Schibsted θα αγόραζε μερίδιο 35% της Metro Sweden . 

Την περίοδο 2001-2002 η Metro πούλησε 384.000 αντίτυπα.  Επηρεασμένη από την εισαγωγή των έξυπνων τηλεφώνων, που οδήγησε τους πρωινούς επιβάτες και άλλες βασικές ομάδες αναγνωστών να παρακολουθούν ειδήσεις από κινητά τηλέφωνα αντί να παίρνουν δωρεάν εφημερίδες, τα οικονομικά της εφημερίδας επιβαρύνονταν ολοένα και περισσότερο τη δεκαετία του 2000. Ανίκανη να πληρώσει τους λογαριασμούς της, η εφημερίδα σταμάτησε να δημοσιεύεται το 2019 αφού προσπάθησε για λίγο να επιβιώσει ως διαδικτυακή.

Ιστορία σε εικόνες 
Τόσο το μεγάλου μήκους κόμικ Έλβις, του Τόνι Κρόνσταμ,  και το προηγούμενο Rocky, του Μάρτιν Κέλερμαν, δημοσιεύτηκαν για πρώτη φορά στο Metro Stockholm .

Ελληνική έκδοση 
Η metro ήταν ημερήσια εφημερίδα που κυκλοφορούσε δωρεάν στην Αθήνα. Υπήρξε η πρώτη καθημερινή εφημερίδα δωρεάν διανομής (free press) στην Ελλάδα. Ηταν ιδιοκτησία της ελληνικής εταιρίας εκδόσεις ΜΑΣΣΙΦ.

Η έκδοση της εφημερίδας ξεκίνησε τον Νοέμβριο του 2000 με την ονομασία metrorama. Η έναρξη της κυκλοφορίας της συνέπεσε με την έναρξη λειτουργίας του αθηναϊκού μετρό, έξω από τους σταθμούς του οποίου στήθηκαν οι πρώτες προθήκες διανομής της ενώ έφτανε να αριθμεί περισσότερο από 600 σημεία διανομής.

Η εφημερίδα διανεμόταν δωρεάν με χειροδιανομή και από συγκεκριμένα σημεία διανομής (προθήκες) από Δευτέρα μέχρι Παρασκευή στην Αττική και κάθε Παρασκευή σε Αθήνα - Θεσσαλονίκη.

Σταμάτησε να κυκλοφορεί το Πάσχα του 2015.

Παραπομπές

Εξωτερικοί σύνδεσμοι 

 Επίσημη ιστοσελίδα
Εφημερίδες της Ευρώπης
Πανελλήνιο πρωτάθλημα ποδοσφαίρου ανδρών 1957-1958

Στο Πανελλήνιο πρωτάθλημα 1957-58 νικητής ήταν ο Ολυμπιακός για 5η συνεχόμενη φορά (και 14η συνολικά) μετά από μια συναρπαστική μάχη με την ΑΕΚ και τον Παναθηναϊκό. Σε σχέση με την προηγούμενη χρονιά, οι ομάδες που μετείχαν στην τελική φάση του πρωταθλήματος αυξήθηκαν κατά 2 (12 από 10) και προέκυψαν ως εξής:
Πρωτάθλημα ΕΠΣ Αθηνών: Οι 4 πρώτες ομάδες της κατάταξης
Πρωτάθλημα ΕΠΣ Πειραιώς: Οι 3 πρώτες ομάδες της κατάταξης
Πρωτάθλημα ΕΠΣ Μακεδονίας: Οι 3 πρώτες ομάδες της κατάταξης
Περιφερειακό πρωτάθλημα: Οι 2 νικήτριες (Νοτίου και Βορείου ομίλου)
Οι αγώνες της προκριματικής φάσης διεξήχθησαν από τις 22 Σεπτεμβρίου 1957 μέχρι τις 15 Ιανουαρίου 1958, ενώ της τελικής φάσης από τις 19 Ιανουαρίου μέχρι τις 23 Ιουλίου 1958. Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός.

Πρωταθλητής
Ολυμπιακός
Προπονητής:  Κέμενι Τίμπορ.
Ποδοσφαιριστές: 
Βασικοί: Σάββας Θεοδωρίδης (τερμ.), Ηλίας Ρωσίδης, Θανάσης Κίνλεϊ, Μίμης Στεφανάκος, Κώστας Πολυχρονίου, Θανάσης Μπέμπης, Μπάμπης Κοτρίδης, Σωτήρης Γκαβέτσος, Φίλιππος Τσαντάκης, Ηλίας Υφαντής, Γιάννης Ιωάννου. 
Αναπληρωματικοί: Θέμης Μουστακλής, Σταύρος Τσώχος, Κώστας Μεσολογγίτης, Αντώνης Ποσειδών, Βασίλης Μήτσου, Βαγγέλης Καραφουλίδης, Κώστας Παπάζογλου.

Προκριματική φάση

Πρωτάθλημα ΕΠΣ Αθηνών

Πρωτάθλημα ΕΠΣ Πειραιώς

Σε αγώνα κατάταξης για την 3η θέση: Εθνικός - Ατρόμητος Πειραιά 1–1. Ο Εθνικός προκρίθηκε λόγω καλύτερης διαφοράς τερμάτων.

Πρωτάθλημα ΕΠΣ Μακεδονίας

Σε αγώνα κατάταξης για την 3η θέση: ΠΑΟΚ - Άρης 1–1. Ο ΠΑΟΚ προκρίθηκε λόγω καλύτερης διαφοράς τερμάτων.

Περιφερειακό Πρωτάθλημα

Συμμετείχαν οι πρωταθλήτριες των επτά Ενώσεων Α΄ Κατηγορίας : 
ΕΠΣ Πατρών , ΕΠΣ Ηρακλείου , ΕΠΣ Αργολιδοκορινθίας , ΕΠΣ Ευβοίας-Βοιωτίας , οι πρωταθλήτριες των οποίων αποτέλεσαν τον  Νότιο όμιλο 
ΕΠΣ Ανατολικης Μακεδονίας , ΕΠΣ Θράκης , ΕΠΣ Θεσσαλίας , οι πρωταθλήτριες των οποίων σχημάτισαν τον Βόρειο όμιλο.

Νότιος όμιλος

Βόρειος όμιλος

Τελική φάση

1 Σε προγραμματισμένο αγώνα κατάταξης για τη δεύτερη θέση, ο Παναθηναϊκός παραιτήθηκε υπέρ της ΑΕΚ.
2 Η Προοδευτική έχει μία νίκη άνευ αγώνα.
3 Ο Εθνικός έχει μία ήττα άνευ αγώνα και –2 βαθμούς.

1 Ο αγώνας Προοδευτικής - Εθνικού διακόπηκε στο 76' σε βάρος του Εθνικού και με το αποτέλεσμα 2–0, το οποίο και παρέμεινε ως τελικό.
2 Ο αγώνας Εθνικού - Προοδευτικής διακόπηκε στο 17' σε βάρος του Εθνικού και με το αποτέλεσμα 1–1, για να κατακυρωθεί 2–0 υπέρ της Προοδευτικής.

Πρώτοι σκόρερ

Στατιστικά
Ο πρωταθλητής Ολυμπιακός εξασφάλισε τη συμμετοχή του στο κύπελλο Πρωταθλητριών Ευρώπης 1958–59, από όπου όμως παραιτήθηκε όταν η κληρωτίδα ανέδειξε για αντίπαλό του την τουρκική Μπεσίκτας.

Παραπομπές

Πηγές
Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 260 - 264.
Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 225-235.
Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδες 442, 443.

Εγχώρια ποδοσφαιρικά πρωταθλήματα 1957-1958
Πανελλήνιο πρωτάθλημα ποδοσφαίρου
Γιώργης Μασσαβέτας

Ο Γιώργης Μασσαβέτας (1944) είναι Έλληνας δημοσιογράφος και λογοτέχνης. 

Γεννήθηκε στον Πειραιά το 1944 και μεγάλωσε στην Κοκκινιά. Ξεκίνησε να γράφει σε τοπικές εφημερίδες από το 1958 και τελικά παρέμεινε δημοσιογράφος, αν και φιλοδοξούσε να γίνει χημικός. Υπήρξε πολιτικός συντάκτης, αρθρογράφος και αρχισυντάκτης σε πολλές εφημερίδες, ξεχώρισε όμως κυρίως για τα χρονογραφήματά του, τα οποία κυκλοφόρησαν σε πέντε βιβλία: Στη μάχη για την Αλλαγή (πρόλογος Ανδρέα Παπανδρέου), Καλημέρα κύριε Πρόεδρε, Καληνύχτα κύριε Πρόεδρε, Καλημέρα Πολίτη και Η κληρονομιά του Ανδρέα. Το 1996 εξέδωσε επίσης ένα πολιτικό χρονικό με τον τίτλο Ανατρέψατε Μητσοτάκη, που πέρασε στα μπεστ σέλερ της χρονιάς.

Στο λογοτεχνικό στίβο πρωτοεμφανίστηκε το 1975, με την ποιητική συλλογή Φιλήσυχοι Πολίτες και δέκα χρόνια αργότερα με την Κατάθεση Ψυχής. Έχει εκδώσει επίσης ένα παιδικό βιβλίο με τον τίτλο Των Οσπρίων n Γιορτή, καθώς και τη συλλογή διηγημάτων Γυναικείες Ιστορίες, για την οποία ο Μίμης Ανδρουλάκης τον χαρακτήρισε «Κάρολο Ντίκενς τής Ελλάδας».

Έχει τιμηθεί για τη στήλη Καλημέρα κ. Πρόεδρε με το βραβείο του Ιδρύματος Μπότση, με τη δημόσια μάλιστα παραίνεση του Κωνσταντίνου Καραμανλή «όχι μόνο να τον διαβάζετε, αλλά να τον μελετάτε». Υπήρξε υποψήφιος της Ενωμένης Αριστεράς το 1974 στη Φωκίδα και του ΠΑΣΟΚ το 1981 στην Β' Πειραιά. Το 1987 διεγράφη από την Κεντρική Επιτροπή του ΠΑΣΟΚ λόγω της κριτικής που ασκούσε από τη στήλη του «Καλημέρα κ. Πρόεδρε» στην Ελευθεροτυπία.

Η στήλη Καλημέρα κ. Πρόεδρε, δημοσιεύεται τώρα καθημερινά στις ακόλουθες ημερήσιες περιφερειακές εφημερίδες (αλφαβητικά): «Αργολίδα», «Αρκαδικές Ειδήσεις», «Βοιωτική Ώρα»,  «Δημοκράτης» Μυτιλήνης, «Ελεύθερη Θράκη» Αλεξανδρούπολης, «Ελευθερία» Ζακύνθου, «Ελευθερία» Καλαμάτας, «Ελευθερία» Κέρκυρας, «Ενημέρωση» Τρικάλων, «Κόσμος» Λάρισας, «Νέος Κήρυκας» Χανίων, «Παρατηρητής» Σπάρτης, «Πιερικοί Αντίλαλοι», «Πρωινή» Κορίνθου, «Πρώτη» Πύργου, «Σήμερα στη Θεσσαλονίκη», «Σημερινή» Πάτρας, «Τα Νέα της Αιτωλοακαρνανίας», «Ταχυδρόμος» Βόλου, «Τοπική Φωνή» Πρέβεζας και «Χρόνος» Κοζάνης αλλά και στις εβδομαδιαίες «Αμβρακία» Άρτας, «Πέλλα News» Σκύδρας και «Νέα Επαρχία» Σητείας.

Εξωτερικοί σύνδεσμοι
Προσωπική ιστοσελίδα του Γιώργη Μασσαβέτα 

Έλληνες δημοσιογράφοι
Α΄ Εθνική ποδοσφαίρου ανδρών 1963-1964

Το πρωτάθλημα της περιόδου 1963-64 ήταν το πέμπτο που διεξήχθη σε μορφή εθνικής κατηγορίας. Πρωταθλητής αναδείχθηκε ο Παναθηναϊκός για 7η φορά στην ιστορία του. Κατέκτησε μάλιστα το πρωτάθλημα αήττητος, γεγονός που συνέβαινε για πρώτη φορά στην Α' Εθνική κατηγορία.

Γεγονότα 
Την 10η αγωνιστική, ο Ολυμπιακός κέρδιζε 1-0 τον ΠΑΟΚ στο Στάδιο Νίκος Γκούμας, καθώς το Γ. Καραϊσκάκης ήταν κλειστό λόγω εργασιών. Σύμφωνα με τους παίκτες του ΠΑΟΚ, ο Βούλγαρος διαιτητής Ρουμέντσεφ τους "αρνήθηκε" κάποιο πέναλτι και αποχώρησαν από το γήπεδο. Το παιχνίδι κατοχυρώθηκε με 2-0 στον Ολυμπιακό, ο ΠΑΟΚ μηδενίστηκε αρχικά για δυο αγώνες αλλά τελικά η τιμωρία του μειώθηκε και μηδενίστηκε μόνο στο συγκεκριμένο παιχνίδι (τότε ίσχυε το βαθμολογικό σύστημα 3-2-1).

Πρωταθλητής 

Παναθηναϊκός
Προπονητής:  Στέφαν Μπόμπεκ.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Βουτσαράς (9), Οικονομόπουλος (16).
Αμυντικοί: Αγγελόπουλος (2), Ανδρέου (25/3), Καμάρας (30), Παπουλίδης (30), Τζουνάκος (1).
Μέσοι: Γιαννακόπουλος (7), Θεοφάνης (1/2), Λουκανίδης (30/7), Πυτιχούτης (15), Σούρπης (29).
Επιθετικοί: Δομάζος (27/5), Κομιανίδης (11/6), Παναγιωτίδης (12/6), Πανάκης (24/15), Παπαεμμανουήλ (21/3), Παπουτσάκης (21/12), Τουμπέλης (5/1), Χολέβας (8).
Στην ομάδα ανήκαν και οι: Βασιλάκης, Βόμβας, Δρακότας, Καραγιάννης, Κοζαδίνος, Λάρδας, Μακρής, Μουσούλης, Μπενάρδος, Σπετσαρίας, Φυλακούρης.

Συμμετέχοντες

Βαθμολογία 

Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός
Ο ΠΑΟΚ και το Αιγάλεω είχαν τιμωρηθεί με αφαίρεση ενός βαθμού

Πίνακας αποτελεσμάτων

Αγώνας μπαράζ
14η θέση

|}

14η θέση – Νίκη Βόλου (Εξαιτίας καλύτερης αναλογίας τερμάτων)

Δείτε επίσης 
Β΄ Εθνική 1963–64

Παραπομπές

Εξωτερικοί σύνδεσμοι 

Ελληνική Ομοσπονδία Ποδοσφαίρου 
RSSSF  1963-64

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1963-1964
Βραχάσι Λασιθίου

Το Βραχάσι (παλαιότερα Βραχάσιον) είναι ορεινό παραδοσιακό χωριό και εδρα ομώνυμης Κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Βρίσκεται ανατολικά του Ηρακλείου και ΒΔ από τον Άγιο Νικόλαο. Σύμφωνα με τα στοιχεία της απογραφής του 2011, ο πληθυσμός του ανέρχεται στους 311 μόνιμους κατοίκους.

Τοποθεσία
Το χωριό είναι κτισμένο αμφιθεατρικά στη νότια πλαγιά του βουνού Ανάβλοχος, σε υψόμετρο 360 μέτρων, στο 46ο χιλιόμετρο της (παλιάς) εθνικής οδού Ηρακλείου - Αγ. Νικολάου. Η ονομασία του χωριού φαίνεται να αποτελεί υποκοριστικό του βράχου.

Ιστορικά στοιχεία 
Λόγω θέσης αποτελούσε συχνά κατά τη διάρκεια του 19ου αιώνα θέατρο συγκρούσεων ανάμεσα στους Κρητικούς επαναστάτες και τις οθωμανικές δυνάμεις. Αποτελεί γενέτειρα του, οπλαρχηγού της επανάστασης του 1866, Κωνσταντίνου Σφακιανάκη και του Ιωάννη Σφακιανάκη, ιατρού και πολιτικού που διετέλεσε επικεφαλής της πρώτης Εκτελεστικής Επιτροπής της Κρητικής Πολιτείας.

Το 1913 ενώθηκε - από κοινού με την υπόλοιπη Κρήτη -  με την Ελλάδα και η πρώτη απογραφή του ελληνικών αρχών που διενεργήθηκε το ίδιο έτος, βρήκε στον οικισμό 1586 κατοίκους. Διοικητικά υπήχθη αρχικά στην επαρχία Μιραμπέλλου ως έδρα κοινότητας που περιλάμβανε και τα χωριά Σίσι, Επάνω Σίσι, Καρτσινιανός, Πύργος και Αγία Βαρβάρα ενώ από το 1998 μέχρι το 2006 υπαγόταν στο δήμο Νεάπολης. Μετά από αντιδράσεις των κατοίκων στη συγχώνευση της τοπικής αυτοδιοίκησης με βάση το σχέδιο Καποδίστρια, με το Νόμο 3448/15-3-2006, το Βραχάσι (μαζί με τα Ζωνιανά Ρεθύμνου και την Τσαριτσάνη Λάρισας) αναγνωρίστηκαν επίσημα ως ξεχωριστές Κοινότητες. Από το 2011, μετά την την εφαρμογή του Προγράμματος «Καλλικράτης», ανήκει ώς Κοινότητα Βραχασίου στον διευρυμένο δήμο Αγίου Νικολάου.

Κοντά στο Βραχάσι βρίσκονται τα απομεινάρια του μοναστηρίου του Αγίου Γεωργίου Βραχασιώτη, από το οποίο σώζεται μόνο ο κύριος ναός.

Πληθυσμιακά στοιχεία

Κοινότητα Βραχασίου 

Εκτός από την έδρα της, η Κοινότητα Βραχασίου περιλαμβάνει και τους οικισμούς Αγία Βαρβάρα, Επάνω Σίσι, Καρτσιανός, Πύργος, Σεληνάρι και Σίσι, την νηδίδα Αυγό, όπως και σήμερα τους οικισμούς της τέως Κοινότητος Μιλάτου, Μίλατος και Παραλία Μιλάτου. Η απογραφή του 2011 αναφέρει:

 Αγία Βαρβάρα, η (102)
 Αυγόν, το (νησίς) (0)
 Βραχάσιον, το (311)
 Επάνω Σίσιον, το (115)
 Καρτσιανός, ο (13)
 Μίλατος, η (178)
 Παραλία Μιλάτου, η (157)
 Πύργος, ο (48)
 Σεληνάρι, το (5)
 Σίσιον, το (1.003)

Συνολικά η κοινότητα έχει 1.932 κατοίκους.

Η Κοινότητα Βραχασίου εκπροσωπείται από πενταμελές συμβούλιο με επικεφαλής τον Κωνσταντίνο Κυβερνητάκη. Από το 2022, την κοινότητα θα εκπροσωπείται από τον κ. Ιωάννη Κυριακάκη λόγω συμφωνίας μεταξύ αυτών .

Κοινοτάρχες Βραχασίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βραχασίου.

Παραπομπές

Πηγές
Δήμος Αγίου Νικολάου - Βραχάσι

Εξωτερικοί σύνδεσμοι
Βραχασιώτικο Σπίτι, Λαογραφική Έκθεση

Δήμος Αγίου Νικολάου
Χωριά του νομού Λασιθίου
Α΄ Εθνική ποδοσφαίρου ανδρών 1996-1997

Το πρωτάθλημα της περιόδου 1996-97 ήταν το 38ο που διεξήχθη σε μορφή εθνικής κατηγορίας και το 18ο από καταβολής του επαγγελματικού ποδοσφαίρου. 
Το κατέκτησε ο Ολυμπιακός, έπειτα από δέκα χρόνια, διάστημα το οποίο υπήρξε το μεγαλύτερο χωρίς κατάκτηση πρωταθλήματος στην ιστορία του. Στα αξιοσημείωτα του πρωταθλήματος ήταν ο υποβιβασμός του Άρη για πρώτη φορά στην ιστορία του μετά από 38 συνεχόμενες παρουσίες στην Α΄Εθνική.

Πρωταθλητής 
Ολυμπιακός
Προπονητής:  Ντούσαν Μπάγεβιτς.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Ελευθερόπουλος (31), Ράντος (2), Στρακόσια (2).
Αμυντικοί: Αμανατίδης (18), Ανατολάκης (16), Βαρεσάνοβιτς (28/1), Ιωαννίδης (1), Καλαντζής (1), Καραταΐδης (34), Νταμπίζας (31), Τρούπκος (1). 
Μέσοι: Γεωργάτος (33/6), Γιαννακόπουλος (31/7), Γκώνιας (11), Καλύκας (1), Καραπιάλης (32/6), Καρασαββίδης (10), Νινιάδης (22/6), Πασσαλής (15), Σαμπανάτζοβιτς (23), Σφακιανάκης (7/1), Τζόρτζεβιτς (18/4).
Επιθετικοί: Αλεξανδρής (34/23),  Γκόγκιτς (14/3), Ίβιτς (13/7), Κακλαμάνος (30/6), Σαπάνης (4).

Συμμετέχοντες

Βαθμολογία 

 

Β = Βαθμοί , Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;

Ο Άρης είχε τιμωρηθεί με αφαίρεση τριών βαθμών για τον εκτός έδρας αγώνα με τον Αθηναϊκό που δεν έγινε στις 26/1/1997 επειδή δεν προσκόμισε εγκαίρως τα δελτία των ποδοσφαιριστών του.

Πίνακας αποτελεσμάτων

Παραπομπές

Εξωτερικοί σύνδεσμοι 
*2-0 άνευ αγώνα

 Ελληνική Ποδοσφαιρική Ομοσπονδία
 RSSSF 1996-97

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1996-1997
Α΄ Εθνική ποδοσφαίρου ανδρών 1972-1973

Το πρωτάθλημα της περιόδου 1972-73 ήταν το 14ο που διεξήχθη σε μορφή εθνικής κατηγορίας. Το κατέκτησε ο Ολυμπιακός για 18η φορά στην ιστορία του, τερματίζοντας 2 βαθμούς μπροστά από τον δεύτερο ΠΑΟΚ. Το πρωτάθλημα σημαδεύτηκε από την απόφαση της ΕΠΟ να μηδενίσει τον Παναθηναϊκό (ήταν πρώτος σε ισοβαθμία με τον Ολυμπιακό και τον ΠΑΟΚ μέχρι και την 21η αγωνιστική) για τρεις αγώνες, εξαιτίας της διακοπής του αγώνα Ολυμπιακός-Παναθηναϊκός με υπαιτιότητα του Παναθηναϊκού (22η αγωνιστική). Ο Ολυμπιακός ολοκλήρωσε το πρωτάθλημα με 13 γκολ παθητικό, ρεκόρ που παράμεινε μέχρι το 2019-2020 που το βελτίωσε με 11 γκολ σε 30 αγώνες.

Πρωταθλητής 
Ολυμπιακός
Προπονητής:  Λάκης Πετρόπουλος.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Κελεσίδης (34), Μυλωνάς (1), Πολέτι (δεν αγωνίστηκε).
Αμυντικοί: Αγγελής (30), Γκαϊτατζής (28), Γκλέζος (30), Κουρέας (4/1), Κυράστας (4), Σιώκος (34/2). 
Μέσοι: Βασιλόπουλος (15/1), Βιέρα (23/1), Δεληκάρης (22/3), Καραβίτης (9/4), Νικολάου (3), Παππάς (3/1), Περσίδης (14/3), Συνετόπουλος (18/1).
Επιθετικοί: Άλτσιμπαρ (7), Αργυρούδης (30/13), Γιούτσος (26/7), Λοσάντα (23/6), Παμπουλής (11/7), Παπαδημητρίου (14/4), Τριαντάφυλλος (30/16).

Συμμετέχοντες

Βαθμολογία 

Β = Βαθμοί , Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;

Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός
Ο Παναθηναϊκός είχε τιμωρηθεί με τρεις μηδενισμούς.
Η Ομόνοια είχε τιμωρηθεί με 1 μηδενισμό.

Πρώτοι σκόρερ

Πίνακας αποτελεσμάτων 

Σημείωση1: Την 22η αγωνιστική το ντέρμπι Ολυμπιακού-Παναθηναϊκού διακόπηκε στο 83' ενώ το σκορ ήταν 3−2, επειδή ο Αθανασόπουλος, παίκτης του Παναθηναϊκού, αρνήθηκε να αποχωρήσει όταν δέχτηκε κόκκινη κάρτα για ανάρμοστη συμπεριφορά, με αποτέλεσμα ο διαιτητής να αποχωρήσει από το γήπεδο αμέσως μετά την αποχώρηση της ομάδας του Παναθηναϊκού. Η ΕΠΟ βάσει του φύλλου αγώνα και κανονισμών, αποφάσισε να μηδενίσει τον Παναθηναϊκό στον αγώνα με τον Ολυμπιακό για ανάρμοστη και βάναυση συμπεριφορά παικτών του, αλλά και στους δύο επόμενους με ΠΑΟΚ και Αιγάλεω. Τους αγώνες, στους οποίους μηδενίστηκε, ο Παναθηναϊκός τους έδωσε σε μορφή φιλικού. Με τον ΠΑΟΚ αναδείχτηκε ισόπαλος με 3−3 στη Λεωφόρο, ενώ με το Αιγάλεω αναδείχθηκε επίσης ισόπαλος με 2−2.

Αναφορές 

 RSSSF  1972-73
 Ελληνική Ποδοσφαιρική Ομοσπονδία

Παραπομπές 

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1972-1973
Αχμέτ Αμπντάλα Σαμπί

Ο Αχμέτ Αμπνταλά Μοχάμετ Σαμπί  (Ahmed Abdallah Mohamed Sambi, 1958-) είναι ισλαμιστής πολιτικός, αρχηγός του κράτους των Κομορών. Χρημάτισε πρόεδρος των Κομορών νήσων από το 2006 ως το 2011 και κατάγεται από το νησί Ανζουάν.

Καριέρα 
Γεννήθηκε στο Μουτσαμούντου στις 5 Ιουνίου του 1958. Πραγματοποίησε ισλαμικές σπουδές στο Ιράν, στη Σαουδική Αραβία και στο Σουδάν. Είναι πατέρας 7 παιδιών και ιδιοκτήτης εργοστασίων στη νησιωτική χώρα. Άνοιξε επίσης ένα τηλεοπτικό σταθμό, με το όνομα Ulezi (Παιδεία). Είναι γνωστός στο νησί του με το όνομα Ayatollah (Αγιατολάχ).

Κέρδισε εύκολα στον δεύτερο γύρο των προεδρικών εκλογών. στις 14 Μαΐου του 2006, με 58,02% των ψήφων έναντι του Γάλλου απόστρατου πιλότου Μοχάμεντ Τζαφαρί (13,65%) και του Ιμπραχίμ Χαλίντι (28,32%), ο οποίος υποστηρίχθηκε από τον απερχόμενο ηγέτη, Αζαλί Ασουμανί. Ο Σαμπί ανέλαβε καθήκοντα στις 26 Μαΐου του 2006, στην πρώτη ειρηνική παράδοση της ηγεσίας του κράτους στην ιστορία της χώρας. Στον πρώτο γύρο των εκλογών, στις οποίες κατήλθε ως ανεξάρτητος υποψήφιος, έλαβε ποσοστό 23,7%.

Φέρεται να έχει δηλώσει ότι επί της προεδρίας του οι γυναίκες δε θα φορούν μπούρκα, ούτε το κράτος θα γίνει ισλαμικό κράτος στα πρότυπα του Ιράν.

Στις 17 Μαΐου του 2009 διενεργήθηκε συνταγματικό δημοψήφισμα για να αποφασιστεί η μείωση της γραφειοκρατίας στα νησιά. . Με βάση το δημοψήφισμα επεκτάθηκε η θητεία του προέδρου κατά ένα χρόνο, έτσι ώστε οι εκλογές όλων των ειδών να διεξαχθούν την ίδια ημέρα το 2011. Η Αντιπολίτευση κάλεσε τους οπαδούς της να μην προσέλθουν στις κάλπες, κατηγορώντας την κυβέρνηση ότι μοναδικός σκοπός του δημοψηφίσματος ήταν να ενδυναμώσει τις εξουσίες του προέδρου. 
Σύμφωνα με τα πρώτα αποτελέσματα, που ανακοινώθηκαν στις 18 Μαΐου, οι ψηφοφόροι ενέκριναν την παράταση της προεδρικής θητείας κατά 1 έτος με 92,32% υπέρ και τη συμμετοχή να διαμορφώνεται στο 44,81%. Ωστόσο, οι βουλευτικές εκλογές, οι οποίες αρχικά είχαν προγραμματιστεί για τις αρχές Αυγούστου, ανεβλήθησαν. Ο πρόεδρος Σαμπί παρουσίασε σε ομιλία του στη Γενική Συνέλευση των Ηνωμένων Εθνών στις 25 Σεπτεμβρίου 2009 ένα σχέδιο για να παραμείνει η Μαγιότ ενωμένη με τις Κομόρες και να μην αποτελέσει τμήμα της Γαλλίας.

Το 2011 τον διαδέχθηκε ο Ικιλιλού Ντοϊνέν.

Παραπομπές

Εξωτερικοί σύνδεσμοι 

 Προφίλ του "Αγιατολάχ των Κομορών" στο BBC

Πρόεδροι των Κομορών
Α΄ Εθνική ποδοσφαίρου ανδρών 1987-1988

Το πρωτάθλημα της περιόδου 1987-88 ήταν το 29ο που διεξήχθη σε μορφή εθνικής κατηγορίας και το 9ο από καταβολής του επαγγελματικού ποδοσφαίρου. Το κατέκτησε η Λάρισα για πρώτη φορά στην ιστορία της τερματίζοντας τρεις βαθμούς μπροστά από την ΑΕΚ. Η Λάρισα είχε προπονητή τον Γιάτσεκ Γκμοχ, ενώ στη σύνθεσή της υπήρχαν παίκτες όπως ο Βασίλης Καραπιάλης και ο Γιώργος Μητσιμπόνας. Ήταν η πρώτη και μοναδική μέχρι στιγμής κατάκτηση του πρωταθλήματος από επαρχιακή ομάδα.

Προς το τέλος του πρωταθλήματος προκλήθηκε αναστάτωση όταν σε έλεγχο ντόπινγκ μετά από αγώνα ΑΕΛ - Παναθηναϊκού βρέθηκε θετικός ο ποδοσφαιριστής της ΑΕΛ Γκεόργκι Τσίνγκοφ στην αντιβηχική ουσία κωδεΐνη. Το αποτέλεσμα ήταν να τιμωρηθεί η ΑΕΛ με αφαίρεση 4 βαθμών, τιμωρία η οποία ευνοούσε την ΑΕΚ καθώς όντας 3 βαθμούς πίσω θα κατακτούσε το Πρωτάθλημα στα χαρτιά. Η απόφαση για τιμωρία της ΑΕΛ προκάλεσε λαϊκή εξέγερση στη Λάρισα, με τους οπαδούς της τοπικής ομάδας να προχωρούν σε αποκλεισμούς της εθνικής οδού και της σιδηροδρομικής γραμμής Αθήνας - Θεσσαλονίκης, προκαλώντας τεράστιο πρόβλημα στις συγκοινωνίες. Τη λύση έδωσε ο υφυπουργός Αθλητισμού Σήφης Βαλυράκης. Με παρέμβασή του, στις 21/03/1988, άλλαξε το άρθρο 32 του Κανονισμού Αγώνων Ποδοσφαίρου, ο οποίος εναρμονίστηκε με την ισχύουσα νομοθεσία όλων των χωρών-μελών της UEFA, όπου η ομάδα δεν φέρει ευθύνη και δεν τιμωρείται σε περίπτωση ντοπαρισμένου παίκτη της. Αυτή η απόφαση είχε ως αποτέλεσμα από τη μία να τιμωρηθεί ο Τσίνγκοφ, από την άλλη όμως οι βαθμοί να επιστραφούν στην ΑΕΛ, που έτσι κατέκτησε τον τίτλο.

Πρωταθλήτρια 
Λάρισα

 συμμετοχές/τέρματα  

 Ο Αγορογιάννης αγωνιζόταν και στη μεσαία γραμμή, ο Αλεξούλης και στην αμυντική, οι Καραπιάλης, Τσιώλης, Αθανασίου και στην επιθετική, ενώ ο Κυριλλίδης σε όλες.

Συμμετέχοντες

Βαθμολογία 

 

 
Βαθμολογία (νίκη: 2 βαθμοί, ισοπαλία: 1 βαθμός, ήττα: 0 βαθμοί)
Η Παναχαϊκή είχε τιμωρηθεί με αφαίρεση ενός βαθμού.

Πίνακας αποτελεσμάτων

Παραπομπές

Πηγές 
 RSSSF 1987-88

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1987-1988
Ερεσκιγκάλ

Στη Σουμεριακή μυθολογία, η Ερεσκιγκάλ ήταν η θεά της Ιρκάλλα, της χώρας των νεκρών. Μερικές φορές, η ίδια η θεά ονομάζεται και Ιρκάλλα, όπως και στην Ελληνική μυθολογία η ονομασία Άδης αναφερόταν και στο θεό του Κάτω Κόσμου και στον Κάτω Κόσμο. Το όνομά της σημαίνει η "Κυρά της Μεγάλης Γης". (Στα Σουμεριακά: ere-ki-gal : ere, κυρά + ki, γη + gal, μεγάλος)

Η Ερεσκιγκάλ αναφέρεται σε μύθους ως η μεγαλύτερη αδερφή της θεάς Ινάννα. Η κάθοδος της Ινάννα στον Κάτω Κόσμο είναι ο γνωστότερος μύθος σχετικά με την Ερεσκιγκάλ. Είναι η μητέρα της θεότητας Νουνγκάλ. Μαζί με τον Ενλίλ απέκτησε το θεό Ναμτάρ.

Πηγές 
 Ετυμολογική ερμηνεία
 http://www.pantheon.org

Σουμεριακή μυθολογία
Θεότητες του θανάτου
Θεότητες του Κάτω Κόσμου
Α΄ Εθνική ποδοσφαίρου ανδρών 1990-1991

Το πρωτάθλημα της περιόδου 1990-91 ήταν το 32ο που διεξήχθη σε μορφή εθνικής κατηγορίας και το 12ο από καταβολής του επαγγελματικού ποδοσφαίρου. Το κατέκτησε ο Παναθηναϊκός, τερματίζοντας 8 βαθμούς μπροστά από τον δεύτερο Ολυμπιακό.

Το πρωτάθλημα αυτό σημαδεύτηκε από δύο διακοπές αγώνων λόγω επεισοδίων, του αγώνα ΑΕΚ - Ολυμπιακού ο οποίος διακόπηκε στο 85ο λεπτό και επαναλήφθηκε στη Ρόδο και του αγώνα Ολυμπιακού - Αθηναϊκού που διακόπηκε στο 88ο λεπτό και είχε ως αποτέλεσμα την τιμωρία του Ολυμπιακού με μηδενισμό του στον συγκεκριμένο αγώνα και αφαίρεση 2 βαθμών από το πρωτάθλημα.

Πρωταθλητής 

Παναθηναϊκός
Προπονητής:  Βασίλης Δανιήλ.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Βάντσικ (34), Νικοπολίδης (δεν αγωνίστηκε).
Αμυντικοί: Αποστολάκης (31/3), Γεωργαμλής (25/2), Καλαντζής (28), Καλιτζάκης (24/2), Κουρμπανάς (29/2), Μαυρίδης (18/2), Παυλόπουλος (2), Χατζηαθανασίου (11).
Μέσοι: Αντωνίου (29/8), Β.Βλάχος (15/2), Γεωργακόπουλος (17/5), Μαραγκός (30), Τσιφούτης (5/1), Φραντζέσκος (22/5), Λ.Χριστοδούλου (25/2).
Επιθετικοί:  Βαζέχα (31/18), Καλπάκης (7), Λούπου (10/1), Σαραβάκος (24/11), Σαμαράς (7/1).

Συμμετέχοντες

Βαθμολογία 

Το σύστημα βαθμολογίας ήταν: Νίκη: 2 βαθμοί - Ισοπαλία: 1 βαθμός - Ήττα: 0 βαθμοί.
Η κατάταξη ομάδων που ισοβαθμούσαν καθοριζόταν από τους βαθμούς που είχαν συλλέξει στους μεταξύ τους αγώνες, σε περίπτωση ισοβαθμίας, από τα τέρματα στους μεταξύ τους αγώνες.
Ο Ολυμπιακός είχε τιμωρηθεί με αφαίρεση 2 βαθμών, ο ΠΑΟΚ με αφαίρεση 3 βαθμών.

Αποτελέσματα 

1 Ο αγώνας ΑΕΚ - Ολυμπιακού διακόπηκε λόγω επεισοδίων κι ενώ το σκορ ήταν 1-2 υπέρ του Ολυμπιακού. Επαναλήφθηκε σε ουδέτερο γήπεδο (Ρόδος) κι εκεί η ΑΕΚ νίκησε με σκορ 1-0.
2 Ο αγώνας Ολυμπιακού - Αθηναϊκού διακόπηκε σε βάρος του Ολυμπιακού κι ενώ το σκορ ήταν ισόπαλο 2-2. Κατοχυρώθηκε με σκορ 0-2 υπέρ του Αθηναϊκού και αφαιρέθηκαν 2 βαθμοί από τον Ολυμπιακό.
3 Ο αγώνας Παναθηναϊκού - ΠΑΟΚ διακόπηκε σε βάρος του ΠΑΟΚ κι ενώ το σκορ ήταν 3-0 υπέρ του Παναθηναϊκού. Το αποτέλεσμα παρέμεινε ως τελικό και αφαιρέθηκαν 3 βαθμοί από τον ΠΑΟΚ.

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1990-1991
Χανμπί

Στη Σουμεριακή μυθολογία, ο Χανμπί είναι ο θεός του κακού, άρχοντας όλων των κακών πνευμάτων και πατέρας του Παζούζου. Πέρα από αυτή τη σχέση, τίποτα άλλο δεν είνα γνωστό για τον Χανμπί. 

Μπορεί να είναι η έμπνευση για άλλες κακές θεότητες στις θρησκείες της αρχαίας Εγγύς Ανατολής, όπως ο Απέπ στην αιγυπτιακή μυθολογία, ο Άνγκρα Μάινγιου στον Ζωροαριστεισμό και ο Σατανάς στις Αβρααμικές θρησκείες.

Παραπομπές 

Σουμεριακή μυθολογία
Α΄ Εθνική ποδοσφαίρου ανδρών 1995-1996

Το πρωτάθλημα της περιόδου 1995-96, ήταν το 37ο που διεξήχθη σε μορφή εθνικής κατηγορίας και το 17ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 18η φορά στην ιστορία του, με δύο βαθμούς διαφορά από την ΑΕΚ. Στα αξιοσημείωτα της διοργάνωσης ήταν ο υποβιβασμός του Πανιωνίου για δεύτερη φορά στην ιστορία του, μόλις μία τετραετία από τον πρώτο και της Λάρισας μετά 18 χρόνια συνεχούς παρουσίας στην Α΄ Εθνική που συνοδεύτηκαν από μεγάλες επιτυχίες και ενώ εκείνη την αγωνιστική περίοδο είχε νικήσει στο γήπεδό της τους: Άρη, ΑΕΚ, Ολυμπιακό και ΠΑΟΚ, τον δε τελευταίο και εκτός έδρας (οι 5 στις συνολικά 9 νίκες της σημειώθηκαν επί των τεσσάρων από τους πέντε δημοφιλέστερους ελληνικούς συλλόγους, εκτός του πρωταθλητή Παναθηναϊκού).

Πρωταθλητής 

Παναθηναϊκός
 συμμετοχές/τέρματα

Πρώτος σκόρερ  
Tsiartas

Συμμετέχοντες

Βαθμολογία 

Β = Βαθμοί , Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;

 Σύστημα βαθμολογίας: Νίκη: 3 βαθμοί - Ισοπαλία: 1 βαθμός - Ήττα: 0 βαθμός
 Ο ΠΑΟΚ τιμωρήθηκε με αφαίρεση τριών βαθμών και 5 εντός έδρας αγώνες σε ουδέτερο γήπεδο, εξαιτίας της εις βάρος του διακοπής λόγω σοβαρών επεισοδίων από τους οπαδούς του της συνάντησης (Δευτέρα, 6 Νοεμβρίου 1995) για την 9η αγωνιστική ΠΑΟΚ-ΑΕΚ 1-3 στο 65', αποτέλεσμα το οποίο κατακυρώθηκε ως τελικό.

Πίνακας αποτελεσμάτων 

1 Διακοπή στο 69' εξαιτίας συσκότισης του σταδίου Ν. Σμύρνης και ολοκλήρωση, χωρίς να αλλάξει το αποτέλεσμα, έπειτα από 5½ εβδομάδες (1 Απριλίου με 8 Μαΐου) και τη διεξαγωγή τριών αγωνιστικών.Game day 27, Greece 1995/96, Αλέξανδρος Μαστρογιαννόπουλος για το Rec.Sport.Soccer Statistics Foundation RSSSF Οι καθυστερήσεις της Ελληνικής Ποδοσφαιρικής Ομοσπονδίας ΕΠΟ κατά την έκδοση αποφάσεων αρχικά εάν η αναμέτρηση θα επαναληφθεί από το 1ο ή το 70ο λεπτό και ακολούθως στον ορισμό της σχετικής ημερομηνίας (παρότι μεσολαβούσε 20ήμερη απραξία λόγω Πάσχα και αναμέτρησης της Εθνικής), προκάλεσε τις αντιδράσεις συλλόγων που μάχονταν για την αποφυγή του υποβιβασμού ταυτόχρονα με τον Πανιώνιο (ο οποίος και τελικά δεν τον απέφυγε).
2 Διακοπή στο 65' εις βάρος του ΠΑΟΚ εξαιτίας σοβαρών επεισοδίων των οπαδών του, με το αποτέλεσμα να κατακυρώνεται ως τελικό και τους γηπεδούχους να τιμωρούνται με αφαίρεση 3 βαθμών και 5 εντός έδρας συναντήσεις σε ουδέτερο γήπεδο.
3 Ο ΠΑΟΚ εξέτισε ποινή 5 αγωνιστικών σε ουδέτερη έδρα κατά τις αναμετρήσεις του με Ολυμπιακό 0-0 (Τρίκαλα), Καλαμάτα 1-1 (Λιβαδειά), Απόλλωνα 2-1 (Βόλος) για το πρωτάθλημα και Κοζάνη 1-0 (Πτολεμαΐδα), Φωκικό 5-0 (Βόλος) για το κύπελλο.Round 11, Round 12 και Round 14, Greece 1995/96, Αλέξανδρος Μαστρογιαννόπουλος για το Rec.Sport.Soccer Statistics Foundation RSSSF

Παραπομπές - σημειώσεις

Πηγές 
 Greece 1995/96, Αλέξανδρος Μαστρογιαννόπουλος για το Rec.Sport.Soccer Statistics Foundation RSSSF

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1995-1996